CELEX: 32022D0614
Language: bg
Date: 2022-02-11 00:00:00
Title: Решение (ЕС) 2022/614 на Съвета от 11 февруари 2022 година за подписване от името на Съюза и временното прилагане на Споразумението под формата на размяна на писма между Европейския съюз и Република Мавриций относно удължаването на срока на действие на Протокола за определяне на възможностите за риболов и финансовото участие, предвидени в Споразумението за партньорство в областта на рибарството между Европейския съюз и Република Мавриций

13.4.2022   
               
               
                  BG
               
               
                  Официален вестник на Европейския съюз
               
               
                  L 115/43
               
            
         РЕШЕНИЕ (ЕС) 2022/614 НА СЪВЕТА
         от 11 февруари 2022 година
         за подписване от името на Съюза и временното прилагане на Споразумението под формата на размяна на писма между Европейския съюз и Република Мавриций относно удължаването на срока на действие на Протокола за определяне на възможностите за риболов и финансовото участие, предвидени в Споразумението за партньорство в областта на рибарството между Европейския съюз и Република Мавриций
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 43 във връзка с член 218, параграф 5 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за партньорство в областта на рибарството между Европейския съюз и Република Мавриций (1) (наричано по-нататък „споразумението“) беше одобрено от името на Съюза с Решение 2014/146/ЕС на Съвета (2) и влезе в сила на 28 януари 2014 г.
                  
               
                     (2)
                  
                  
                     Протоколът за определяне на възможностите за риболов и финансовото участие, предвидени в Споразумението за партньорство в областта на рибарството между Европейския съюз и Република Мавриций (3) (наричан по-нататък „протоколът“) започна да се прилага на 8 декември 2017 г. за период от четири години. Действието на протокола изтече на 7 декември 2021 г.
                  
               
                     (3)
                  
                  
                     На 28 септември 2021 г. Съветът упълномощи Комисията да започне преговори с Република Мавриций за сключването на нов протокол за прилагане на споразумението.
                  
               
                     (4)
                  
                  
                     До приключването на преговорите за подновяване на протокола Комисията договори от името на Съюза споразумение под формата на размяна на писма между Съюза и Република Мавриций относно удължаването на срока на действие на протокола за максимален срок от шест месеца. Преговорите за удължаване на този срок приключиха успешно и на 6 декември 2021 г. беше парафирано Споразумението под формата на размяна на писма между Европейския съюз и Република Мавриций относно удължаването на срока на действие на Протокола за определяне на възможностите за риболов и финансовото участие, предвидени в Споразумението за партньорство в областта на рибарството между Европейския съюз и Република Мавриций (наричано по-нататък „споразумението под формата на размяна на писма“).
                  
               
                     (5)
                  
                  
                     Целите на споразумението под формата на размяна на писма са да се осигури възможност на Съюза и Република Мавриций да продължат да си сътрудничат в насърчаването на политиката на устойчиво рибарство и отговорното използване на рибните ресурси във водите на Мавриций и да се позволи на корабите на Съюза да извършват риболовните си дейности в тези води.
                  
               
                     (6)
                  
                  
                     Споразумението под формата на размяна на писма следва да бъде подписано, при условие че бъде сключено на по-късна дата.
                  
               
                     (7)
                  
                  
                     За да се ограничи прекъсването на риболовните дейности на корабите на Съюза във водите на Мавриций, споразумението под формата на размяна на писма следва да се прилага временно, до приключване на необходимите процедури за влизането му в сила,
                  
               ПРИЕ НАСТОЯЩОТО РЕШЕНИЕ:
         
            Член 1
            Подписването от името на Съюза на Споразумението под формата на размяна на писма между Европейския съюз и Република Мавриций относно удължаването на срока на действие на Протокола за определяне на възможностите за риболов и финансовото участие, предвидени в Споразумението за партньорство в областта на рибарството между Европейския съюз и Република Мавриций се разрешава, при условие че посоченото споразумението (4) бъде сключено.
         
         
            Член 2
            Председателят на Съвета е оправомощен да посочи лицето(лицата), упълномощено(и) да подпише(ат) Споразумението под формата на размяна на писма от името на Съюза.
         
         
            Член 3
            В съответствие с точка 10 от споразумението под формата на размяна на писма то се прилага временно, считано от 1 януари 2022 г. или от по-късна дата след подписването му, до приключването на процедурите, необходими за влизането му в сила.
         
         
            Член 4
            Настоящото решение влиза в сила в деня на приемането му.
         
         
            Съставено в Брюксел на 11 февруари 2022 година.
            
               
                  За Съвета
               
               
                  Председател
               
               J.-Y. LE DRIAN
            
         
         
            (1)  ОВ L 79, 18.3.2014 г., стр. 3.
         
            (2)  Решение 2014/146/ЕС на Съвета от 28 януари 2014 г. за сключване на Споразумение за партньорство в областта на рибарството между Европейския съюз и Република Мавриций (ОВ L 79, 18.3.2014 г., стр. 2).
         
            (3)  ОВ L 279, 28.10.2017 г., стр. 3.
         
            (4)  Вж. страница 45 от настоящия брой на Официален вестник.